Džeisons Kenijs
Džeisons Frānsiss Kenijs (angļu: Jason Francis Kenny; dzimis 1988. gada 23. martā) ir bijušais britu treka riteņbraucējs. Trīs reizes piedalījies olimpiskajās spēlēs (2008, 2012, 2016). Kopumā tajās izcīnījis septiņas zelta un vienu sudraba medaļu — atkārtojis Krisa Hoja rekordu kā zelta medaļām bagātākais britu olimpietis. Kenijs ar panākumiem startējis arī pasaules (10 medaļas, tai skaitā 3 zelta) un Eiropas čempionātā (6 medaļas, no kurām 1 ir zelta).